Xherdan Shaqiri yaiku salah sawijining pamain bal-balan saka nagara Swis lan main ing klub Liverpool FC. Dhèwèké lair ing Gjilan, Yugoslavia tanggal 10 Oktober 1991 (umur 28 taun). Pamain kang wasis migunakaké sikil kiwa nalika tetandhingan iku mapan ana ing posisi glandhang utawa swiwi lan manganggo nomer geger 23. Shaqiri duwé dedeg piadeg 169 cm lan 72 kg, senadyan manawa disawang awaké katon cendhèk jalaran awaké kang pothok kaya binaragawan. Shaqiri nganti saiki duwèni rong kawarganagaran yaiku tanah kalairane (Kosovo) lan tanah kang dibélani saiki yaiku Swis, dhèwèké kalebu imigran ing nagara Swis jalaran nalika taun 90-an Yugoslavia bedhah perang sedulur lan akèh wong-wong Yugoslavia ngungsi menyang jaban Yugoslavia, kalebu Shaqiri kang boyongan menyang Swis, ing kana ketemu sapepadha pamain kang ngungsi saka Yugoslavia yaiku Granit Xhaka, kaloroné dadi piyandelé Swis ing péntas bal-balan. Shaqiri ngaku saliyané seneng marang bal-balan dhèwèké uga pandhemen musik jinis RnB lan Hiphop, dadi pandhemen pamain filem kaya ta Jean-Claude van Damme lan Leonardo DiCaprio. Duwé hobi main ping-pong lan mancing kanggo ngisi wektu lowong nalika prèi main bal-balan.

Wiwitan 
Shaqiri wiwit ambyur ing jagad bal-balan ing taun 1999 kanthi gandhok ing tingkat yunior klub SV August. Sawisé kuwi ing taun 2001 dhèwèké milih alihan klub menyang klub gedhé Swis FC Basel. Nalika main ing turnamèn Nike Cup 2007 bareng FC Basel U-15, dhèwèké kadhapuk minagka pamain paling becik. Gaya main lan karikatané kang nengsemaké asring gawé Shaqiri nampa pangalembana saka pandhemen bal-balan ing tingkat yunior. Shaqiri wiwit ditari kanggo gandhok marang klub-klub gedhé Swis liyané, nanging dhèwèké tetep milih Basel. Ing mangsa 2007 tekan 2009 Shaqiri asring ngisi bangku cadhangan tinimbang dimainaké ing lapangan salawasé main ing Liga Swis. Tanggal 2 Januari 2009 Shaqiri nandhatangani kontrak aguna sepisané kalawan Basel.

Liverpool 
Tekané Shaqiri saka Stoke City ing mangsa ketiga 2018 nambahi kadigdayan garis ngarep Liverpool jalaran saya akèh pamain kang bisa dipilih kanggo formasi tim. Malah nalika tetandhingan pramusim lumawan Manchèstér United ing Michigan, Amérika Sarékat Shaqiri nyithak gol kanthi cara salto,debut kasebut gawé mareming juru latih Jürgen Klopp lan para pandhemen Liverpool. Shaqiri main dadi pamain pangganti ing telung tetandhingan sadurungé main 90 menit ing stadhion Saint Marry kandhang Southampton ing Liga Primèr Inggris tanggal 22 Sèptèmber 2018. Pamain nomer 23 kasebut mènèhi sumbangan kanggo kacithaké loro gol Liverpool sadurungé diganti ing babak sepisan jalaran kabutuhan taktis, Liverpool menang 3-0. Dhèwèké kasil ngegolke gol sepisané sewulan candhaké ana terusan Liga Primèr Inggris nalika lumawan Cardiff City ing stadhion Anfield,Liverpool menang 4-1. Shaqiri tinepung minangka peparab pamain super sub yaiku pamain bisa kang awèh sumbangan nalika lumebu saka bangku pamain (cadhangan), buktiné ing tetandhingan lumawan Mancèstér United dhèwèké lumebu ing menit 70, telung menit sabanjuré tendhangan sikil tengan Shaqiri saka jaban kothak kasil mbobol gawang David de Gea sadurungé nyithak gol manèh sangan menit candhaké. Ing semifinal Liga Champions 2019 tetandhingan kapindho lumawan FC Barcélona, tilas pamain Bayern München kasebut mungkasi mangsa 2019 kanthi juwara Liga Champions sawisé ngatasi Tottenham Hotspur ing final Madrid.

Pangaji-aji 
Shaqiri dadi salah sawijining pamain Swis kang suksès, dhèwèké wis ping kaping lima alihan klub aguna ing liga-liga Éropa kaya ta FC Basel, FC Bayern Munchen, Inter Milan, Stoke City, lan saiki Liverpool FC. Ora gumunaké préstasiné uga pirang-pirang jalaran wis menangi liga Swis, Jérman, Champions, lan liya-liyané.

Priyangga 

 Pamain paling becik Swis taun 2011 lan 2012.

FC Basel 

 Juwara Liga Swis taun 2010, 2011, lan 2012.
 Juwara Piala Switserlan taun 2010 lan 2012.

FC Bayern München 

 Juwara Bundesliga Jerman taun 2013, 2014, lan 2015.
 Juwara DFB Pokal taun 2013 lan 2014.
 Juwara Liga Champions taun 2013.
 Juwara Piala Super Uefa 2013.
 Juwara Piala Donya Klub FIFA 2013.

Liverpool FC 

 Juwara Liga Champions 2019.
 Juwara Piala Donya Klub FIFA 2019.
 Juwara Liga Primèr Inggris 2020.

Statistik

Rujukan 

Pamain bal-balan
Pamain bal-balan Switserlan
Switserlan